32004R0317
L 055/43
JURNALUL OFÍCIAL AL UNIUNII EUROPENE
REGULAMENTUL (CE) NR. 317/2004 AL COMISIEI
din 23 februarie 2004
privind adoptarea derogărilor de la dispozițiile Regulamentului (CE) nr. 2150/2002 al Parlamentului European și al Consiliului privind statisticile asupra deșeurilor cu privire la Austria, Franța și Luxemburg
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2150/2002 al Parlamentului European și al Consiliului din 25 noiembrie 2002 privind statisticile asupra deșeurilor (1), în special articolul 4 alineatul (1),
având în vedere cererea Austriei din 30 iunie 2003,
având în vedere cererea Franței din 12 iunie 2003,
având în vedere cererea Luxemburgului din 25 iunie 2003,
întrucât:
(1)
În conformitate cu articolul 4 alineatul (1) din Regulamentul (CE) nr. 2150/2002, Comisia poate acorda derogări de la anumite dispoziții din anexele la acest regulament pentru o perioadă de tranziție.
(2)
Derogările respective se acordă Austriei, Franței și Luxemburgului, la cererea acestora.
(3)
Măsurile prevăzute de prezentul regulament sunt conforme cu avizul Comitetului pentru programul statistic instituit prin Decizia 89/382/CEE, Euratom, a Consiliului (2),
ADOPTĂ PREZENTUL REGULAMENT:
Articolul 1
(1) Se acordă următoarele derogări de la dispozițiile Regulamentului (CE) nr. 2150/2002:
(a)
Se acordă Austriei derogări pentru prezentarea rezultatelor cu privire la anexa I, secțiunea 8 punctul 1.1, rubrica 1 („Agricultură, vânătoare și silvicultură”).
(b)
Se acordă Franței derogări pentru prezentarea rezultatelor cu privire la anexa I, secțiunea 8 punctul 1.1, rubricile 1 („Agricultură, vânătoare și silvicultură”), 2 („Pescuit”) și 16 („Activități de servicii”) și a celor cu privire la anexa II, secțiunea 8 punctul 2.
(c)
Se acordă Luxemburgului derogări pentru prezentarea rezultatelor referitoare la anexa I, secțiunea 8 punctul 1.1, rubricile 1 („Agricultură, vânătoare și silvicultură”) și 2 („Pescuit”).
(2) Derogările prevăzute la alineatul (1) se acordă numai pentru datele din primul an de referință, și anume 2004.
La expirarea perioadei de tranziție, Austria, Franța și Luxemburg transmit datele pentru anul de referință 2006.
Articolul 2
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 23 februarie 2004.